Man gevonnis wat met plase se elektrisiteitsmeters peuter | Maroela Media
Ferreira is tot 12 jaar tronkstraf gevonnis wat vir vyf jaar opgeskort is, op voorwaarde dat hy R900 000 aan Eskom moet terugbetaal vir die verlies aan inkomste wat die maatskappy gely het.
Hy het skuld beken op 14 aanklagte van bedrog en 10 aanklagte van opsetlike saakbeskadiging.
“Die 12 jaar tronkstraf is opgeskort vir vyf jaar op voorwaarde dat hy teen 31 Desember 2020 ŉ bedrag van R921 830.88 aan Eskom terugbetaal,” het Eskom in ŉ verklaring gesê.
Ferreira het glo aangebied om die meters teen koste vir klante te “kalibreer”. Eskom het die Valke genader nadat hulle ŉ wenk ontvang het oor die saak. “Ferreira is uiteindelik op 26 Mei 2017 op heterdaad betrap,” aldus die verklaring.
Eskom-klante wat Ferreira vir sy onwettige dienste betaal het, is altesaam met R229 000 beboet. Die onwettige werk is gedoen op plase in die Bothaville- en Viljoenskroon-streke.
Die kragvoorsiener het klante gewaarsku om nie enige ongemagtigde persone toe te laat om aan elektrisiteitsmeters te peuter nie. “Klante word gemaan om nie enigiemand sonder ŉ amptelike werkspermit toe te laat om enige werk te doen aan ŉ Eskom-installasie nie. Eskom sal ook nooit versoek dat inbetalings gedoen moet word in enige bankrekening buiten die inligting wat op klante se amptelike fakture aangedui word nie.”
Nou moet hulle net die roofgebruikers van elektrisiteit vang, vervolg, tronkstraf gee en hulle dwing om kompensasie vir verlies aan inkomste aan Eskom te betaal. Wie kan ek by Eskom bel met my wenk, dan kan die Valke ook reageer soos met dié individu…
Dis goed en wel. Reg dat hy boet vir sy dade. Maar 50% van Eskom se uitstaande skuld is agv Soweto. Wonder hoeveel roof gebruik en diefstal vind hier plaas? En hoekom het die polisie nog niemand arresteer nie ?? Amper vergeet ek – dis binnekort verkiesing…… en wie gaan nou stemme verloor deur die regte ding te doen….??
Escom se tegnikuste doen dieselfde… teen ‘n eenmalige betaling kry jy ‘n bykomende stroombreker wat die tarief meter uitskakel… …..
Darem nie almal nie, Piet Pompies
En die inwoners van soweto??????? Hoeveel moet daar OOK gevonnis word????
En soweto inwoners wat glad nie betaal maar het krag? Wanneer word hulle gevang en gevonnis
Wat het geword van die elektriese diefstal in Mamelodi en daardie plekke
Waar kry ek die ou se tel no. My meter moet ook gekalibreer word. Dit is tyd dat ek ook “afslag” kry. As almal wegkom met dit moet ek ook ‘n beurt kry.